Η εξάρτηση από τα τυχερά παιχνίδια: Έγκλημα και θεραπεία. Το κίνητρο στην παραβατικότητα των εξαρτημένων και η συμβολή της θεραπείας
Creators: name: Δεμιτζόγλου, Ιωάννα Σπυρίδωνα
Publisher: name: Aristotle University of Thessaloniki
Year: 2023
Subjects: Η εξάρτηση από τα τυχερά παιχνίδια
Το κίνητρο στην παραβατικότητα και το έγκλημα
H θεραπεία
Gambling addiction
Motivation to delinquency and crime
Therapy treatment

description: Η ενασχόληση με τα τυχερά παιχνίδια αποτελεί παγκοσμίως μία δημοφιλή δραστηριότητα του ελεύθερου χρόνου και διαχρονικά εμφανίζεται σε όλους τους πολιτισμούς. Η συνεχής διεύρυνση της βιομηχανίας των τυχερών παιχνιδιών και η παράλληλη χρήση του διαδικτύου έχουν συμβάλει καθοριστικά στη ραγδαία εξάπλωση του. Παρά τον ψυχαγωγικό τους χαρακτήρα, σημαντικό ποσοστό των παικτών αναπτύσσουν εθισμό από αυτά. Η εξάρτηση από τα τυχερά παιχνίδια αποτελεί ένα πολυπαραγοντικό φαινόμενο με σοβαρές ψυχοκοινωνικές επιπτώσεις, όχι μόνο στον ίδιο τον εξαρτημένο, αλλά και στο ευρύτερο οικογενειακό και κοινωνικό του περιβάλλον. Ωστόσο, παρόλο που προκαλούν σημαντική βλάβη σε μεγαλύτερο ποσοστό πληθυσμού από την χρήση ουσιών, μόλις πριν μερικά χρόνια ο παθολογικός τζόγος (pathological gambling) μετονομάζεται σε διαταραχή ενασχόλησης με τα τυχερά παιχνίδια (gambling disorder) και στο Διαγνωστικό και Στατιστικό Εγχειρίδιο Ψυχικών Διαταραχών DSM-V (APA, 2013) μεταφέρεται από τη διαγνωστική κατηγορία των «διαταραχών ελέγχου των παρορμήσεων» σε αυτήν των «διαταραχών εθισμού» και στην υποκατηγορία «μη σχετιζόμενες με ουσίες διαταραχές». Αναμφισβήτητα, το γεγονός αυτό έρχεται να επιβεβαιώσει την ύπαρξη εξάρτησης από τα τυχερά παιχνίδια απαντώντας σε όσους αντιμετώπιζαν τους παθολογικούς παίκτες με δυσπιστία ως προς την αδυναμία τους να έχουν αυτοέλεγχο και να διακόπτουν ανά πάσα στιγμή την εμπλοκή τους με τον τζόγο. Στόχος της παρούσας μελέτης είναι η εις βάθος κατανόηση της εξάρτησης από τα τυχερά παιχνίδια και ο πρoσδιορισμός του βασικού κινήτρου στην παραβατικότητα και στην εγκληματικότητα των εξαρτημένων από τα τυχερά παιχνίδια. Αποσαφηνίζονται βασικές έννοιες που αφορούν τόσο στην ίδια τη φύση της εξάρτησης από τα τυχερά παιχνίδια, όσο στο κίνητρο για παραβατικές και εγκληματικές ενέργειες από τους εξαρτημένους και επιχειρείται η ανάδειξη της συσχέτισης μεταξύ τους. Επιπλέον, διερευνάται αφ’ ενός αν μέσω της θεραπείας απεξάρτησης το βασικό κίνητρο για εγκληματικότητα εξαλείφεται, και αφ’ ετέρου ποιοι είναι οι επιμέρους θεραπευτικοί παράγοντες που συμβάλλουν καθοριστικά στην τροποποίηση των παραβατικών συμπεριφορών καθ΄ όλη τη διάρκεια της θεραπευτικής παρέμβασης. Επίσης, παρουσιάζονται οι σημαντικότερες αλλαγές που επιτυγχάνουν οι θεραπευόμενοι με την ολοκλήρωση της θεραπείας τους, όπως τις έχουν βιώσει οι ίδιοι. Τα ερευνητικά ερωτήματα που μελετώνται συνοψίζονται στα εξής: i) Είναι η εξάρτηση το βασικό κίνητρο της παραβατικότητας και της εγκληματικότητας των εξαρτημένων από τα τυχερά παιχνίδια; ii) Το κίνητρο αυτό εξαλείφεται μέσα από τη θεραπεία απεξάρτησης; iii) Ποιοι είναι οι θεραπευτικοί παράγοντες που επενεργούν καταλυτικά στην τροποποίηση της παραβατικής συμπεριφοράς; iv) Μετά την ολοκλήρωση της θεραπείας το άτομο επιστρέφει στην προ της εξάρτησης κατάστασή του ή υιοθετεί ένα διαφορετικό τρόπο ζωής μέσα από τις θεραπευτικές αλλαγές που κατακτά;
description: Gambling is a popular leisure activity worldwide and has appeared in all cultures throughout time. The continuous expansion of the gaming industry and the parallel use of the internet have been instrumental in its rapid spread. Despite their recreational nature, a significant percentage of gamblers develop an addiction. Gambling addiction is a multifactorial issue with serious psychosocial effects, not only on the addict himself, but also on his family and social circle. However, even though they cause serious problems to a larger percentage of the population than substance use, just a few years ago pathological gambling was renamed gambling disorder in the Diagnostic and Statistical Manual of Mental Disorders DSM-V (APA, 2013) and was moved from the diagnostic category of “impulse control disorders” to that of “addiction disorders” and to the subcategory of “non-substance-related disorders”. Undoubtedly, this fact comes to confirm the existence of gambling addiction in response to those who face pathological gamblers with distrust for their inability to have self-control and stop their gambling involvement at any time. Furthermore, research on the relationship between gambling and crime has revealed the underlying complexity. The objectives of the present study is an in-depth understanding of gambling addiction, the approach of the main motivation in gambling addicts’ delinquency and criminality and the addiction therapy treatment contribution. Basic concepts concerning both the very nature of gambling addiction and the motivation for delinquent and criminal actions by addicts are clarified and a correlation between them is attempted. In addition, it aims to investigate on the one hand whether through addiction treatment the basic motivation for criminality is eliminated, and on the other hand which are the most important therapeutic factors that contribute decisively to the modification of delinquent behaviors throughout the therapeutic intervention. Also, the most important changes achieved by the ex-addicts are presented, as they have experienced them themselves after the successful completion of their therapy treatment in a gambling addiction therapy programme in Greece. The research questions under study are summarized as follows: i) Is addiction the main motivation of gambling addicts' delinquency and criminality? ii) Is this motivation eliminated through addiction treatment? iii) Which are the main therapeutic factors that have a decisive effect on the modification of delinquent behavior? iv) After the completion of the treatment does the person return to his pre-addiction state or does he adopt a different lifestyle through the therapeutic changes he achieves.
description: Σε συνεργασία με: Πανεπιστήμιο Λευκωσίας